CELEX: 52010PC0181
Language: lt
Date: 2010-04-26
Title: Pasiūlymas Tarybos sprendimas dėl konsultacijų su Madagaskaro Respublika pagal AKR ir EB partnerystės susitarimo 96 straipsnį baigimo

|

52010PC0181

 Pasiūlymas Tarybos sprendimas dėl konsultacijų su Madagaskaro Respublika pagal AKR ir EB partnerystės susitarimo 96 straipsnį baigimo  /* KOM/2010/0181 galutinis - NLE 2010/0096 */  

	[pic] | EUROPOS KOMISIJA |Briuselis, 2010.4.26KOM(2010)181 galutinis2010/0096 (NLE)PasiūlymasTARYBOS SPRENDIMASdėl konsultacijų su Madagaskaro Respublika pagal AKR ir EB partnerystės susitarimo 96 straipsnį baigimoAIŠKINAMASIS MEMORANDUMASPo 2009 m. kovo 17 d. Madagaskare įvykdyto valdžios perėmimo jėga Andry Rajoelina paskelbtas Pereinamojo laikotarpio valdybos pirmininku.Atsižvelgdamos į tai, kad valdžios perėmimas jėga yra akivaizdus AKR ir EB partnerystės susitarimo (toliau – Kotonu susitarimas) 9 straipsnio esminių nuostatų pažeidimas, 2009 m. birželio 9 d. Taryba ir Komisija išsiuntė raštą, kuriame Madagaskaro pereinamojo laikotarpio valdyba raginama pradėti konsultacijas pagal to susitarimo 96 straipsnį.2009 m. liepos 6 d. Briuselyje įvykusiame susitikime, kuriuo pradėtos šios konsultacijos, Madagaskaras negalėjo pateikti Europos Sąjungai priimtinų pasiūlymų.Būdama atvira dialogui ir puikiai suprasdama, kad politinė padėtis Madagaskare sudėtinga, Europos Sąjunga pasiūlė nenutraukti konsultacijų, siekdama paskatinti Madagaskaro pereinamojo laikotarpio valdybą tęsti derybas su Madagaskaro politiniais judėjimais, globojant bendrai tarpininkavimo grupei, kurią sudaro Afrikos Sąjunga (AS), Pietų Afrikos vystymosi bendrija (SADC), Tarptautinė frankofonijos organizacija ir Jungtinės Tautos, kad būtų pasiektas bendras sutarimas, padėsiantis atkurti konstitucinę tvarką.Šiai Madagaskaro tarpininkavimo grupei globojant, ypač 2009 m. birželio mėn. SADC aukščiausiojo lygio susitikime vadovu paskyrus Prezidentą J. Chissano, 2009 m. rugpjūčio 9 d. Maputu keturių politinių judėjimų vadovai pasirašė Maputu politinį susitarimą ir Pereinamojo laikotarpio chartiją, taip pat kitus susitarimus, kuriais visų pirma numatoma įsteigti institucijas, padėsiančias valdyti pereinamąjį procesą ir per penkiolika mėnesių surengti prezidento ir parlamento rinkimus. Šiuos susitarimus, kurie turėjo būti įgyvendinti per ateinančias 30 dienų į pagrindinius pereinamojo laikotarpio institucijų postus bendru sutarimu paskiriant pareigūnus, papildė Papildomas Madagaskaro pereinamojo laikotarpio chartijos aktas, kurį 2009 m. lapkričio 6 d. Adis Abeboje pasirašė keturių politinių judėjimų vadovai.Nepaisant daugybės bendros tarpininkavimo grupės pastangų, kurias rėmė tarptautinė bendruomenė, per pastaruosius kelis mėnesius ir nepaisant paskutinės ad hoc iniciatyvos, kurią pateikė AS komisijos pirmininkas, politiniams judėjimams nepavyko susitarti dėl Maputu ir Adis Abeboje sutarto pereinamojo proceso įgyvendinimo. Tačiau A. Rajoelina ėmėsi vienašališkų pereinamojo proceso veiksmų: paskyrė ministrą pirmininką ir vyriausybę, paskelbė, kad rinkimai bus surengti 2010 m. gegužės mėn. – visi šie veiksmai neatitinka Maputu susitarimų ir Adis Abebos chartijos formos ir turinio.Europos Sąjunga mano negalinti remti šio vienašališko pereinamojo laikotarpio plano, kuris, be kita ko, negali būti dabartinės krizės ilgalaikis sprendimas, kuris padėtų Madagaskare atkurti konstitucinę tvarką.Atsižvelgdama į tai, ji siūlo:-  priimti sprendimą baigti konsultacijas su Madagaskaro pereinamojo laikotarpio valdyba pagal Kotonu susitarimo 9 ir 96 straipsnius ir pranešti Madagaskaro valdžios institucijoms apie atitinkamas priemones, susijusias su Bendrijos bendradarbiavimo su Madagaskaru pagalba. Šios priemonės neturės įtakos veiksmams, kurie galėtų būti vykdomi lengvinant konstitucinio teisėtumo atkūrimą, arba humanitarinėms operacijoms ar tiesioginei pagalbai gyventojams, ir jomis bus išsaugotas sutarčių dėl operacijų, kurios jau įgyvendinamos, teisinis saugumas;-  atsiradus teigiamų pokyčių tikimybei: į pereinamąjį procesą bendru sutarimu įsitraukus visiems Madagaskaro politiniams judėjimams, Europos Sąjunga pasilieka teisę imtis šio proceso paramos priemonių.2010/0096 (NLE)PasiūlymasTARYBOS SPRENDIMASdėl konsultacijų su Madagaskaro Respublika pagal AKR ir EB partnerystės susitarimo 96 straipsnį baigimoEUROPOS SĄJUNGOS TARYBA,atsižvelgdama į Sutartį dėl Europos Sąjungos veikimo, ypač į jos 218 straipsnio 2 dalį,atsižvelgdama į 2000 m. birželio 23 d.[1] Kotonu pasirašytą ir 2005 m. birželio 25 d.[2] Liuksemburge pataisytą AKR ir EB partnerystės susitarimą (toliau – Kotonu susitarimas), ypač jo 96 straipsnį,atsižvelgdama į Taryboje susirinkusių valstybių narių vyriausybių atstovų vidinį susitarimą dėl priemonių, kurių turi būti imtasi, ir tvarkos, kurios turi būti laikomasi siekiant įgyvendinti Kotonu susitarimą[3], ypač į jo 3 straipsnį,atsižvelgdama į Komisijos pasiūlymą,kadangi:1.  Pažeistos esminės Kotonu susitarimo 9 straipsnio nuostatos.2.  Pagal Kotonu susitarimo 96 straipsnį 2009 m. liepos 6 d. su Madagaskaro Respublika pradėtos konsultacijos, kuriose dalyvavo Afrikos, Karibų baseino ir Ramiojo vandenyno šalių grupės atstovai ir kurioms vykstant valdžioje esančios Pereinamojo laikotarpio valdybos atstovai nepateikė priimtinų pasiūlymų ir įsipareigojimų.3.  Europos Sąjunga pasiūlė nenutraukti konsultacijų, siekdama paskatinti Madagaskaro pereinamojo laikotarpio valdybą tęsti derybas su šalies politiniais judėjimais, globojant bendrai tarpininkavimo grupei, kad būtų pasiektas bendras sutarimas.4.  Šiai tarpininkavimo grupei, kuriai vadovauja Prezidentas J. Chissano, globojant, 2009 m. rugpjūčio 9 d. Maputu keturi Madagaskaro politiniai judėjimai pasirašė susitarimus, kuriuose numatyta steigti pereinamojo laikotarpio institucijas, kurios padėtų valdyti pereinamąjį procesą ir per penkiolika mėnesių surengti prezidento ir parlamento rinkimus. Šiuos susitarimus papildė Papildomas Madagaskaro pereinamojo laikotarpio chartijos aktas, kuris buvo pasirašytas 2009 m. lapkričio 6 d. Adis Abeboje.5.  Iki šiol keturi politiniai judėjimai nerado kompromisų, kurie būtų padėję veiksmingai įgyvendinti šiuos susitarimus. Tačiau valdžioje esanti Pereinamojo laikotarpio valdyba pradėjo vykdyti vienašališką pereinamąjį procesą: paskyrė ministrą pirmininką ir vyriausybę, paskelbė, kad rinkimai bus surengti 2010 m. gegužės mėn. – visa tai neatitinka Maputu susitarimų ir Adis Abebos chartijos formos ir turinio.6.  Dėl to pagal Kotonu susitarimo 96 straipsnį pradėtas konsultacijas reikėtų baigti ir imtis atitinkamų priemonių,NUSPRENDĖ:1 straipsnisPagal Kotonu susitarimo 96 straipsnį su Madagaskaro Respublika pradėtos konsultacijos baigiamos.2 straipsnisPridėtame rašte nurodytos priemonės priimamos kaip atitinkamos priemonės pagal Kotonu susitarimo 96 straipsnio 2 dalies c punktą.3 straipsnisŠis sprendimas įsigalioja jo priėmimo dieną. Jis skelbiamas Europos Sąjungos oficialiajame leidinyje .Jis galioja 12 mėnesių. Jis reguliariai peržiūrimas.Priimta BriuselyjeTarybos varduPirmininkasPRIEDASRašto projektasGerbiamasis Pereinamojo laikotarpio valdybos pirmininke,Europos Sąjunga labai svarbiomis laiko 2000 m. birželio 23 d. Kotonu pasirašyto ir 2005 m. birželio 25 d. Liuksemburge pataisyto AKR ir EB partnerystės susitarimo (toliau – Kotonu susitarimas) 9 straipsnyje išdėstytas esmines nuostatas, susijusias su žmogaus teisėmis, demokratijos principais ir teisine valstybe, kuriais grindžiama AKR ir EB partnerystė.Atsižvelgdama į tai, po 2009 m. kovo 17 d. Madagaskare įvykdyto valdžios perėmimo jėga, Europos Sąjunga reagavo nedelsdama ir laikėsi nuostatos, kad šis perėmimas yra akivaizdus esminių Kotonu susitarimo 9 straipsnio nuostatų pažeidimas.Pagal Kotonu susitarimo 96 straipsnį ji užmezgė politinį dialogą su dabartine valdžia, po kurio pradėtos konsultacijos, siekiant išnagrinėti padėtį ir galimus sprendimus dėl greito konstitucinės tvarkos atkūrimo. 2009 m. liepos 6 d. Briuselyje įvykusiame susitikime, kuriuo pradėtos šios konsultacijos, Madagaskaras negalėjo pateikti Europos Sąjungai priimtinų pasiūlymų.Būdama atvira dialogui ir puikiai suprasdama, kad politinė padėtis Madagaskare sudėtinga, Europos Sąjunga pasiūlė nenutraukti konsultacijų, siekdama paskatinti Madagaskaro pereinamojo laikotarpio valdybą tęsti derybas su Madagaskaro politiniais judėjimais, globojant bendrai tarpininkavimo grupei, kurią sudaro Afrikos Sąjunga (AS), Pietų Afrikos vystymosi bendrija (SADC), Tarptautinė frankofonijos organizacija ir Jungtinės Tautos, kad būtų pasiektas bendras sutarimas, padėsiantis atkurti konstitucinę tvarką.Šiai Madagaskaro tarpininkavimo grupei globojant, ypač 2009 m. birželio mėn. SADC aukščiausiojo lygio susitikime vadovu paskyrus Prezidentą J. Chissano, 2009 m. rugpjūčio 9 d. Maputu keturių politinių judėjimų vadovai pasirašė Maputu politinį susitarimą ir Pereinamojo laikotarpio chartiją, taip pat kitus susitarimus, kuriais visų pirma numatoma įsteigti institucijas, padėsiančias valdyti pereinamąjį procesą ir per penkiolika mėnesių surengti prezidento ir parlamento rinkimus. Šiuos susitarimus, kurie turėjo būti įgyvendinti per ateinančias 30 dienų į pagrindinius pereinamojo laikotarpio institucijų postus bendru sutarimu paskiriant pareigūnus, papildė Papildomas Madagaskaro pereinamojo laikotarpio chartijos aktas, kurį 2009 m. lapkričio 6 d. Adis Abeboje pasirašė keturių politinių judėjimų vadovai.Nepaisant daugybės bendros tarpininkavimo grupės pastangų, kurias rėmė tarptautinė bendruomenė, per pastaruosius kelis mėnesius ir nepaisant paskutinės ad hoc iniciatyvos, kurią pateikė AS komisijos pirmininkas, politiniams judėjimams nepavyko susitarti dėl Maputu ir Adis Abeboje sutarto pereinamojo proceso įgyvendinimo. Tačiau A. Rajoelina ėmėsi vienašališkų pereinamojo proceso veiksmų: paskyrė ministrą pirmininką ir vyriausybę, paskelbė, kad rinkimai bus surengti 2010 m. gegužės mėn. – visi šie veiksmai neatitinka Maputu susitarimų ir Adis Abebos chartijos formos ir turinio.Remdamasi tuo, kas pirmiau išdėstyta, Europos Sąjunga nusprendė užbaigti konsultacijų laikotarpį ir pagal Kotonu susitarimo 96 straipsnio 2 dalies c punktą patvirtinti toliau išvardytas atitinkamas priemones:-  humanitarinei ir neatidėliotinai pagalbai poveikis nedaromas;-  pagal 9-ojo ir 10-ojo EPF nacionalines orientacines programas teikiama pagalba biudžetui stabdoma;-  pagal 9-ąjį EPF įgyvendinami projektai ir programos toliau įgyvendinami, išskyrus priemones ir mokėjimus, tiesiogiai skirtus vyriausybei ir jos tarnyboms. Galiojančių sutarčių pakeitimai ir priedai turi būti išnagrinėti kiekvienu atveju atskirai. Naujos sutartys stabdomos;-  10-ojo EPF nacionalinės orientacinės programos įgyvendinimas stabdomas;-  Europos Komisija galės įgyvendinti kai kuriuos projektus ir programas, kuriais tiesiogiai remiami gyventojai;-  regioniniai projektai vertinami kiekvienu atveju atskirai;-  Europos Komisija pasilieka teisę nedelsdama – iš dalies arba visiškai – perimti EPF nacionalinės įgaliojimus suteikiančios institucijos funkcijas;-  Europos Sąjunga toliau atidžiai seks padėties pokyčius Madagaskare ir prireikus galės paremti bendru sutarimu priimtą krizės politinį sprendimą;-  Kotonu susitarimo 8 straipsnyje numatytas politinis dialogas, kiek įmanoma, palaikomas ir vykdomas derinant su Tarptautine ryšių palaikymo su Madagaskaru grupe. Jis galėtų tapti intensyvesnis, kai tik sprendimas atkurti konstitucinę tvarką bus priimtas bendru sutarimu. Europos Sąjunga toliau atidžiai seks padėties pokyčius Madagaskare ir prireikus galės paremti bendru sutarimu pagrįstą krizės politinį sprendimą.Šios atitinkamos priemonės patvirtinamos pradiniam dvylikos mėnesių laikotarpiui.Europos Sąjunga pasilieka teisę išnagrinėti ir keisti nurodytas priemones, siekdama atsižvelgti į tolesnius – teigiamus ar neigiamus – padėties Madagaskare pokyčius.PagarbiaiEuropos Sąjungos varduKomisija José Manuel BARROSO | Taryba |[1] OL L 317, 2000 12 15, p. 3.[2] OL L 287, 2005 10 28, p. 4.[3] OL L 317, 2000 12 15, p. 376, iš dalies pakeistas OL L 247, 2006 9 9, p. 48.